Vene-Ukraina sõja kronoloogia (1. jaanuar 2026 – ...)

Käesolevas artiklis käsitletakse 2022. aasta 24. veebruaril alanud Venemaa Ukrainasse sissetungi sündmusi alates 1. jaanuarist 2026 kuni käesoleva ajani.
	
See ajajoon on dünaamiline ja muutuv loetelu, mis ei pruugi kunagi vastata täielikkuse kriteeriumidele. Lisaks sellele võib mõnda sündmust täielikult mõista ja/või tuvastada alles tagantjärele.

## Sõjategevus 2026. aastal
## Jaanuar
### 1. jaanuar
Ukraina droonid ründasid energia- ja tööstusobjekte Krasnodari, Tatarstani ja Kaluga piirkonnas ja okupeeritud Donbassis. Krasnodari krais sai järjekordse tabamuse Ilski naftatöötlemistehas. Donetski oblastis hävitati erinevat Venemaa sõjatehnikat.

Hersoni oblasti okupeeritud osa Venemaa poolt ametisse pandud juht Vladimir Saldo süüdistas Ukrainat rünnakus Horlõ asulale, kus olevat hukkunud 27 inimest. Ukraina tõrjus süüdistused.

### 2. jaanuar

Venemaa ründas Ukrainat 116 drooniga, millest 86 tulistati alla. Harkivis hukkus Vene raketirünnakus kuus ja sai kannatada 32 inimest.

Ukraina korraldas droonirünnaku Samara oblastis Novokuibõševskis asuvatele  Novokuibõševski ja Kuibõševski naftatöötlemistehastele.

Ukraina presidendikantselei uueks juhiks sai senine Ukraina Kaitseministeeriumi Luure Peavalitsuse ülem Kõrõlo Budanov. Sõjaväeluure uueks juhiks sai senine Ukraina Välisluureteenistus juht Oleh Ivaštšenko.

### 3. jaanuar
Kiievis toimus tahtekoalitsiooni tippkohtumine, kus jätkatid tööd Ukraina rahuplaani raamistiku kallal.

### 4. jaanuar
Ukraina korraldas droonirünnaku Moskvale. Rünnaku tõttu peatasid Vnukovo ja Žukovski lennujaamad töö.

### 5. jaanuar

Veemaa ründas Ukrainat 165 drooni ja üheksa ballistilise raketiga. Ukraina  õhukaitse hävitas 137 drooni. Rünnakus sai surma vähemalt üks inimene. Dnipros sai tabamuse USA ettevõttele Bunge kuuluv taimeõlitehas.

Ukraina ründas droonidega Lipetski oblastis Jeletsis asuvat akutehast, vallandades seal tulekahju.

Ukraina tõrjusas venelaste katse rünnata Kupjanski lähistel läbi gaasitoru.

Ukraina lõi Donetski oblastis droonirünnakuga rivist välja Vene S-300V õhutõrjeraketikompleksi radarijaama 9S32M1.

Ukraina Julgeolekuteenistuse (SBU) juht Vassõl Maljuk teatas tagasiastumisest SBU juhi kohalt. Uueks SBU juhiks saab SBU erioperatsioonide üksuse Alfa senine juht Jevhenii Hmara. Maljuk jätkab teenistust SBU välisoperatsioonide osakonnas.

### 6. jaanuar
Ukraina tabas kaugmaadroonidega naftahoidlat Lipetski oblastis ning raketi- ja laskemoonaladu Kostroma oblastis Neja asula lähedal.

Ukraina, Prantsusmaa ja Suurbritannia juhid allkirjastasid pärast Ukraina liitlaste tippkohtumist deklaratsiooni rahvusvaheliste vägede sõjajärgseks paigutamiseks Ukrainasse.

### 7. jaanuar
Venemaa hõivas Donetski oblastis Kostjantõnivkast kagus asuva Novomarkove ja Sumõ oblastis asuva Andriivka külad.

Ukraina andis droonilöögi Oskolneftesnabi naftabaasile Belgorodi oblastis Koteli asulas ja materiaal-tehniliste vahendite laole Donetski oblasti okupeeritud osas.

### 8. jaanuar
Venemaa droonirünnak kriitilise tähtsusega infrastruktuurile põhjustas  Dnipropetrovski ja Zaporižžja oblastites ulatuslikud vee-, kütte- ja elektrikatkestused.
Odessa oblastis ründas Venemaa sadamaid. Rünnakutes hukkus kaks ja sai kannatada 11 inimest.

### 9. jaanuar

Venemaa ründas Ukraina energeetika- ja tsiviilinfrastruktuuri objektide 242 drooni, 22 tiibraketi, 13 ballistilise raketi
ja Lvivi keskmaa ballistilise raketiga Orešnik.
Rünnak põhjustas Kiievis suuri vee- ja küttekatkestusi
ja selle tagajärjel hukkus neli ja sai kannatada 19 inimest.
Ukraina õhutõrje tulistas alla 226 drooni ja 18 raketti.

Belgorodi oblastis jäi Ukraina rünnaku järel kütte või elektrita üle poole miljoni inimese.

### 10. jaanuar
Vene väed ründasid Dnipropetrovski oblastit ühe Iskander-M ballistilise raketi ja 121 drooniga. Ukraina õhutõrje suutis alla tulistada 94 drooni.

Ukraina droonirünnak põhjustas tulekahju Volgogradi oblasti lõunaosas Oktjabrski rajoonis asuvas naftahoidlas.

### 11. jaanuar (sõja 1418. päev)
Venemaa ründas Ukrainat 154 drooniga, millest õhutõrje hävitas 125.
Donetski, Harkivi ja Hersoni oblastis hukkus kokku neli ja sai viga 20 inimest. Rünnaku tagajärjel olid suured elektrikatkestused Kiievis ja Zaporižžja oblastis.

Ukraina ründas Kaspia meres kolme Lukoili naftatootmisplatvormi (V. Filanovski, Juri Kortšagini ja Valeri Graiferi platvormid) ja tabas Luhanski oblasti okupeeritud aladel õhutõrjeraketisüsteemi Buk-M3.

Venemaa sõda Ukrainas on kestnud sama kaua, kui Nõukogude Liidu sõda Saksamaaga aastatel 1941-1945.
Selle ajaga on tapetud vähemalt 19 Vene kindralit
ja sõjas on hukkunud 142 meediatöötajat.

### 12. jaanuar
Venemaa ründas Ukrainat 156 drooniga, millest õhutõrje hävitas 135. Rünnak põhjuastas elektrikatkestusi 7 Ukraina oblastis.

Ukrainameelne partisaniliikumine Ateš süütas Moskva oblastis õhutõrjeüksuse sidetorni.

### 13. jaanuar
Venemaa rünnakus Harkivile hukkus neli ja sai vigastada kuus inimest.

Ukraina droonirünnaku tulemusel sõttisa tulekahju Rostovi oblastis Taganrogis asuvas droonide tootmisüksuses.

Ukraina ülemraada vabastas ametist kaitseminister Denõss Šmõhali, esimese asepeaministri ja digitaalse ülemineku ministri Mõhhailo Fedorovi ning Ukraina julgeolekuteenistuse (SBU) juhi, kindralleitnant Vassõl Maljuki.

### 14. jaanuar
Venemaa korraldas droonirünnaku Krõvõi Rihile.

Zelenskõi kuulutas suurte purustuste tõttu  energeetikasektoris välja eriolukorra.

Ukraina ülemraada kinnitas Mõhhailo Fedorovi uueks kaitseministriks. Senine kaitseminister Denõss Šmõhal kinnitati energeetikaministriks.

### 15. jaanuar
USA president Donald Trump väitis, et võimalikku rahukokkuleppe sõlmimist takistab Ukraina, mitte Venemaa.

Venemaa hõivas Zaporižžja oblastis asuva Krasnohirske küla ja Huljaipole linna keskosa.

Ukraina on 48 tunni jooksul hävitanud kuus Vene õhutõrjesüsteemi - kaks Buk-süsteemi kaks Tori, õhutõrjesoomuki Strela-10 ja radari Vitjaz 50N6E.

### 16. jaanuar
Rjazani tabas tuvastamata droon kõrghoonet.

### 17. jaanuar
Ukraina ja Venemaa leppisid kokku kohaliku relvarahu Zaporižžja tuumaelektrijaama varuelektriliini parandamiseks.

Venemaa ründas Ukrainat 115 drooniga. Ukraina õhukaitse tõrjus 96 drooni.

Ukraina tabas Krimmis asuvat radarijaama Nebo-U ja õhutõrjeraketikompleksi Pantsir-C1.

### 18. jaanuar
Venemaa ründas Ukrainat 201 drooniga. Ukraina õhukaitse tõrjus 167 drooni.
Rünnakutes hukkus vähemalt viis ja sai vigastada 11 inimest.

### 19. jaanuar
Venemaa ründas Ukrainat 145 drooniga, millest Ukraina tõrjus 126. Rünnak oli suunatud energiataristu vastu ja tekitas elektikatkestusi mitmes Ukraina oblastis.

Venemaa hõivas Zaporižžja oblastis asuva Rybne küla.

### 20. jaanuar
Venemaa ründas Ukrainat 18 ballistilise raketi, 15 tiibraketi ja 339 drooniga. Ukraina õhukaitse tõrjus 14 ballistilist, 13 tiibraketti ja 315 drooni.
Rünnak põhjustas Kiievis suuri vee, kütte ja elektrikatkestusi.
Kütteta jäid pooled Kiievi elumajadest.

### 21. jaanuar
Venemaa ründas Ukrainat ühe ballistilise raketiga Iskander-M ja 97 drooniga, millest 84 suudeti Ukraina õhukaitseüksuste poolt neutraliseerida.

Ukraina korraldas laiaulatusliku drooni- ja raketirünnaku Venemaa sihtmärkide pihta. Tabati objekte Krasnodari krais, Adõgees, Orjoli ja Belgorodi oblastis ning okupeeritud Krimmis.

Kiievis on ca 4000 hoonet kütteta ning suurem osa linnast on elektrita.

### 22. jaanuar
Ukraina president Volodõmõr Zelenski kohtus Davosis Maailma Majandusfoorumil USA president Donald Trumpiga
ja pidas foorumil kõne, kus kritiseeris teravalt Euroopa riike tegevusetuse eest Ukraina sõja lõpetamisel, varilaevastiku peatamisel ja Venemaa külmutatud varade kasutamisel.

Moskvas kohtusid Venemaa valitseja Vladimir Putin ning USA presidendi eriesindaja Steve Witkoff ja Jared Kushner.

Ukraina tabas droonidega Krasnodari krais Volna küla lähedal asuvat naftaterminali, põhjustades seal tulekahju. Rünnaku tagajärjel hukkus kolm ja viga sai kaheksa inimest.

Ukraina vabastas Donetski oblastis Pokrovskist kirdes asuva Sukhetske küla.

### 23. jaanuar
Ukraina, USA ja Venemaa alustasid Abu Dhabis kaks päeva kestvaid kolmepoolseid kõnelusi.
Venemaa nõuab jätkuvalt Ukrainalt Donbassi loovutamist.

Ukraina ründas droonidega Penzas naftabaasi, põhjustades seal tulekahju.

Ukraina energiavarustuse olukord on Venemaa rünnakute tõttu halvenenud ja see põhjustab enamikus piirkondades elektrikatkestusi.

### 24. jaanuar
Abu Dhabis jätkusid Ukraina, USA ja Venemaa läbirääkimised. Olulisi kokkuleppied ei saavutatud, kokku lepiti ainult kõneluste jätkamises 1. veebruaril Abu Dhabis.

Venemaa ründas Ukrainat 21 raketi ja 375 drooniga. Rünnaku põhjustas suuri probleeme Kiievi, Harkivi ja Tšernihivi kütte ja elektriga varustamisel.
Hukkus üks ja sai vigastada sai 23 inimest.

### 25. jaanuar
Venemaa ründas Ukrainat kahe ballistilise raketi ning 102 ründedrooniga. Ukraina tõrjus 87 drooni. Vene rünnakute tõttu Ukraina energia- ja tsiviiltaristule on Kiievis elektrita üle 800 000 kliendi.

### 26. jaanuar
Venemaa ründas Zaporižžja oblastit 138 drooniga, millest Ukraina tõrjus 110.

Ukraina droonirünnak Krasnodari krais asuvale Slavjansk-na-Kubani naftatöötlemistehasele põhjustas seal tulekahju.

Venemaa hõivas Donetski oblastis Kostjantõnivkast kirdes asuva Orikhova-Vasõlivka küla.

### 27. jaanuar

Venemaa andis Harkivi oblastis löögi Tšopi-Harkivi- Barvinkove reisirongile, milles hukkus viis inimest.

Ukraina president Volodõmõr Zelenskõi sõnade kohaselt tekitati 2025 aastal Venemaale üle 80 protsendi kaotustest droonidega.
2025. aastal hävitati droonidega ligi 820 000 vaenlase sihtmärki, sealhulgas elimineeritud üle 240 000 okupandi, tabati 62 000 juhul kergtehnikat ning 29 000 korral rasketehnikat ning samuti hävitati 32 000 ründe- ja luuredrooni.
Droonide kasutamise tõttu on rindele tekkinud kuni 40km laiune "ei kellegi maa", mida valitsevad droonid ja kus logistikat korraldada on väga keeruline.

### 28. jaanuar
Partisaniliikumine Ateš saboteeris Udmurdi Vabariigis elektrialajaama, mille tagajärjel katkes vooluühendus lähedalasuva sõjatööstustehasega.

### 29. jaanuar
Venemaa laskis Ukraina pihta 105 drooni, millest Ukraina õhutõrje tegi kahjutuks 84. Rünnakutes hukkus 3 inimest.

Venemaa hõivas Dnipropetrovski oblastis asuva Zlahoda küla.

Ukraina tulistas Musta mere kohal alla Venemaa hävitus-pommituslennuki Su-34.

Venemaa andis Ukrainale üle tuhat surnukeha.

### 30. jaanuar
Kremli pressiesindaja Dmitri Peskov kinnitas, et USA president Donald Trump palus isiklikult Venemaa valitsejal Vladimir Putinil hoiduda löökidest Kiievi pihta kuni 1. veebruarini.

Venemaa ründas Ukrainat ühe ballistilise raketi ja 111 drooniga.

### 31. jaanuar
Venemaa saatis Ukraina vastu välja 85 drooni, millest Ukraina tõrjus 64. Rünnakus hukkus viis inimest ja 19 sai vigastada.

Ukraina energeetikasüsteemis toimus süsteemne avarii, mille tõttu jäi oluline osa riigist elektrita.

USA Sõjauuringute Instituudi (ISW) andmetel vallutas Venemaa jaanuaris 480 ruutkilomeetrit Ukraina territooriumit.

## Veebruar
### 1. veebruar

Dnipropetrovski oblastis hukkus Vene droonirünnakus kaevureid vedanud bussile vähemalt 12 inimest ja 16 sai vigastada.

Kokkuleppel Ukrainaga tõkestas SpaceX satelliitside süsteemi Starlink kasutamise Vene relvajõudude poolt ründedroonide juhtimiseks Ukraina sihtmärkide vastu.

### 2. veebruar
USA ja India läbirääkimiste tulemusena nõustus India lõpetama Venemaa nafta ostmise ja USA kavatseb langetada India kaupadele kehtestatud tollimakse 25 protsendilt 18-le.

### 3. veebruar

Venemaa korraldas massilise drooni- ja raketirünnaku Ukraina kaheksale oblastile,
kasutades rünnakus 32 ballistilist, 39 tiibraketti ja 450 drooni.
Ukraina tõrjus 11 ballistilist, 27 tiibraketti ja 412 drooni.

Rünnaku peamised sihtmärgid olid Ukraina suurlinnad – Kiiev, Harkiv ja Dnipropetrovsk, lisaks Vinnitsa ja Odessa oblastid. Kahjustuda said elamud ja energeetikasüsteem.

### 4. veebruar
Donetski oblastis Družkivkas hukkus Vene rünnakus vähemalt seitse inimest.
Venemaa droonirünnakus Zaporižžjale hukkus kaks ja sai viga vähemalt 11 inimest.

Abu Dhabis toimus Ukraina, Venemaa ja USA vaheliste kõneluste teine voor.

Euroopa Liidu riikide suursaadikud leppisid kokku Ukrainale antava 90 miljardi eurose laenu tingimused.

### 5. veebruar
Venemaa ja Ukraina leppisid läbirääkimistel Abu Dhabis kokku vangide vahetuse. Kumbki pool vabastas 157 sõjavangi.

Venemaa poolt Ukrainas kasutatud Starlinki terminalid lakkasid töötamast. Kasutada saab ainult Ukrainas registrisse kantud terminale.

Venemaa vallutas Harkivi oblasti põhjaosas asuva Degtyarne küla.

Ukraina president Volodõmõr Zelenski sõnul on nelja sõjaaasta jooksul lahinguväljal hukkunud 55 000 Ukraina sõdurit.

### 6. veebruar
Belgorodis ja selle ümbruses on Ukraina raketirünnaku tulemusel elektri-, vee- ja küttekatkestused.

### 7. veebruar
Venemaa korraldas Ukraina elektrivõrgule massiivse rünnaku, sihtides elektrijaamu, jaotusvõrku ja alajaamasid.
Tabamuse said Burštõni soojuselektrijaam
Ivano-Frankivski oblastis ja Dobrotviri soojuselektrijaam Lvivi oblastis.

Venemaa kasutas rünnakus:
* 2 raketti "Tsirkoon"
* 21 tiibraketti X-101, tõrjutud 14
* 16 tiibraketti Kalibr, tõrjutud 10
* 408 drooni, tõrjutud 382
 
Ukraina ründas raketikütuse komponente tootvat Redkino eksperimentaalset keemiatehast Tveri oblastis ja  Balašovo naftahoidlat Saratovi oblastis.

### 8. veebruar
Ukraina sooritas raketirünnaku Belgorodi elektrivõrgule ja soojuselektrijaamale Lutši.
Selle tulemusel katkes linnas elekter ja kaugküte.
Rünnaku tegi võimalikuks Belgorodi oblasti sidetaristu kahjustamine Ateši partisanide poolt.

### 9. veebruar

Venemaa lasi Ukraina pihta 11 ballistilist raketti Iskander-M ja 149 ründedrooni. Ukraina õhutõrje tegi kahjutuks 116 drooni. Rünnakutes hukkus viis ja sai vigastada 36 inimest.

Ukraina kaotas helikopteri Mi-24 koos meeskonnaga.

Ukraina vabastas kaks asulat. Harkivi oblasti Kupjanski rajoonis asuva Tšugunivka küla ja Zaporižžja oblastis asuva Ternovate küla.

Ukraina hävitas õhurünnakuga Doni-äärses Rostovis paiknenud Vene vägede droonilao, kus asus umbes 6000 FPV-drooni ja nende komponente.

### 10. veebruar
Venemaa vallutas Donetski oblastis Siverskist edelas asuva Bondarne küla ja on võtnud enda kontrolli alla suurema osa Pokrovski linnast.

### 11. veebruar
Ukraina droonid ründasid Volgogradi naftatöötlemistehast, mille tagajärjel puhkes objektil põleng.

### 12. veebruar
Venemaa ründas rakettide ja droonidega Kiievit, Dnipropetrovski oblastit ja Odessat. Rünnakus kasutati 24 ballistilist raketi ja 219 drooni,  millest Ukraina õhutõrje hävitas 16 raketti ja 197 drooni. Rünnaku tagajärjel jäi Kiievis kütteta 2600 maja ning Odessas jäid elektri ja veeta ligi 300 000 inimest.

Ukraina korraldas drooni- ja raketirünnaku objektidele Venemaa erinevates piirkondades. Rakettidega FP-5 Flamingo rünnati Volgogradi oblastis Kotlubanis asuvat GRAU (Venemaa kaitseministeeriumi raketi- ja suurtükiväe peavalitsuse - Главное ракетно-артиллерийское управление) arsenali. Objektil toimunud plahvatuste tõttu evakueeriti ümbruskonna elanikud.

Ukraina ründas droonidega Komis Uhtas asuvat Lukoili naftatöötlemistehast, kus puhkes tulekahju. Tehas asub 1750 kilomeetri kaugusel Ukraina piirist, mis on Ukraina droonide uus kaugusrekord.

Tambovi oblastis Mitšurinskis sai tabamuse tehas Progressi, mis toodab kõrgtehnoloogilist varustust lennundusele ja raketisüsteemidele. Rünnati veel Krimmis Hvardiiske külas asuvat lennuvälja, Luhanskis asuvat Kirova elektrialajaama ja Zaporižžja oblastis Prõmorskis asuvat andmekeskust.

Ukraina tabas Krimmis asuvat radarit 55Ж6У Nebo-U ja teisi sõjalisi sihtmärke okupeeritud aladel.

### 13. veebruar

Venemaa ründas Ukrainat ühe ballistilise raketi ja 154 drooniga,  millest Ukraina õhutõrje hävitas 16 raketti ja 111 drooni. Rünnakutes hukkus vähemalt üheksa inimest ning veel 28 sai vigastada.

### 14. veebruar
Venemaa rünnakutes hukkus vähemalt viis ja vigastada sai 13 inimest.

### 15. veebruar

Ukraina korraldas droonirünnaku mitmele Venemaa regioonile.

Venemaa vallutas Donetski oblastis Mirnohradi ja Pokrovski vahel asuva  Rivne küla.

Krasnodari krais, Volna külas asuvas Tamani sadamas sai tabamuse naftaterminal Tamanneftgaz.

Krimmis sai tabamuse Pantsir-S1 õhukaitsesüsteem.

Brjanski ja Belgorodi oblastis rünnati energiaobjekte, kahjustades mõlemas oblastis elektri- ja soojavarustust.

Rünnati ka objekte Sotši linna piirkonnas ja Moskvas.

### 16. veebruar
Venemaa on võtnud enda kontrolli alla suurema osa Mõrnohradi linnast.

Ukraina on vasturünnakute käigus alates 11. veebruarist vabastanud 201 km² rinde kauguservas Huljaipole asulast põhjas.

### 17. veebruar
Venemaa ründas Ukraina energiataristut 400 drooni ja 29 raketiga. Elektrikatkestused on Odessas ja Sumõs.

Ukraina ründas droonidega Krasnodari krais asuvat Ilski naftatöötlemistehast. Rünnaku alla jäid ka objektid  Tatarstanis Kaasani ja Nižnekamski ümbruses.
Drooniohu tõttu katkestas töö kümme tsiviillennuvälja: Uljanovski, Pensa, Tambovi, Sotši, Gelendžiki, Krasnodari, Permi, Kaasani ja Iževski.

### 18. veebruar
Genfis lõppesid olulite eduta kaks päeva kestnud Venemaa, Ukraina ja USA kolmepoolsed rahukõnelused.

Venemaa ründas Ukrainat ühe ballistilise raketi ja 126 drooniga, millest Ukjraina tõrjus 100 drooni. Rünnakutes hukkus vähemalt viis inimest ja 30 sai vigastada.

Ukraina korraldas droonirünnaku Tšuvaššias Tšeboksarõs asuvale ettevõte VNIIR-Progress, mis toodab Venemaa relvajõududele drooniantenne.

### 19. veebruar
Ukraina korraldas droonirünnaku Pihkva oblastis asuvale Velikije Luki  naftabaasile.

### 20. veebruar
Venemaa ründas Ukrainat ühe ballistilise raketiga Iskander-M ja 128 drooniga. Ukraina tõrjus 107 drooni. Rünnakutes sai vigastada vähemalt üheksa inimest.

Ukraina vastas droonirünnakuga okupeeritud Krimmis. Sihtmärgid olid Saki ja Belbeki lennuväljad ning Sevastopol.

### 21. veebruar
Ukraina ründas rakettidega FP-5 Flamingo Udmurtias asuvat Votkinski masinaehitustehast,
mis on Venemaa üks tähtsaim ballistiliste rakettide tehas, kus toodetakse ballistilisi rakette Iskander-M ja Orešnik.

Ukraina vabastas Zaporižžja oblastis asuva Ternove ja Kalynivske külad.

### 22. veebruar

Venema korraldas Ukraina kriitilise taristu vastu õhurünnaku, kasutades 48 raketti ja 297 ründedrooni. Peamised rünnakupiirkonnad olid Kiievi, Odessa, Kirovogradi ja Poltava oblast.
Ukraina tõrjus 307 sihtmärki – 33 raketti ja 274 drooni.

Vene okupatsiooniväed ründasid Sumõ oblastis kiirabiautot, milles hukkus neli inimest.

Ukraina ründas sõjalisi objekte Saratovis ja Engelsis ning naftahoidlat Luhanskis.

### 23. veebruar
Venemaa ründas Ukrainat 126 drooni ja ballistilise raketiga Iskander-M. Ukraina õhukaitse tulistas alla 105 drooni. Rünnakute tagajärjel hukkus vähemalt neli eraisikut.

Ukraina korraldas droonirünnaku sõjalistele ja energeetikaobjektidele Venemaa eri osades. Tatarstanis sai tabamuse Kaleikino pumpamisjaam, mis on Družba naftajuhtme oluline osa.
Belgorodis katkes elektrialajaama tabamuse tõttu elektri- ja veevarustus. Alajaam sai tabamuse ka Voroneži oblastis. Tabamusi said sõjalised sihtmärgid okupeeritud Krimmis ning Donetski ja Mõkolajivi oblasti okupeeritud osades.

Ukraina relvajõudude ülemjuhataja Oleksandr Sõrskõi teatas, et Ukraina on lõuna suunas asuval Oleksandrivka rindel taastanud kontrolli 400 ruutkilomeetri suuruse maa-ala ja kaheksa asula üle.

### 24. veebruar
Venemaa rünnaku tõttu katkestas töö gaasitehas Harkivi oblastis.

Venemaa on nelja sõjaaastaga rünnanud Ukrainat 13 000 raketi, 88 000 ründedrooni ja rohkem kui 120 000 juhitava lennukipommiga.
Ukraina õhutõrje on hävitatud 86 ballistilist raketti Kinžal, 709 tiibraketti Kalibr, 2459 tiibraketti H-101, 13 raketti H-22/H-23, 12 laevatõrjeraketti Oniks, 261 tiibraketti Iskander-K, 274 ballistilist raketti Iskander-M/KN-23, üks laevatõrjerakett Tsirkon ja 30 muud raketti. Õhutõrje on hävitanud ka 540 juhitavat lennukiraketti ning 44 700 Shahed-tüüpi ründedrooni.

### 25. veebruar
Ukraina ründas droonidega Smolenski oblastis asuvat keemiatehast Dorogobuž. kus puhkes tulekahju.

Krimmis tabasid Ukraina droonid S-400 õhutõrjesüsteemi laskeseadeldist ning ühte Pantsir-1 õhutõrjesüsteemi.

### 26. veebruar
Venemaa ründas Ukrainat 420 drooni ja 39 raketiga, millest 11 olid ballistilised. Ukraina õhukaitse hävitas 11 ballistilisest raketist 4 ning tabas kõiki ülejäänud 28 raketti. 420 erinevat tüüpi droonist tabati 374.
Tabamused põhjustasid purustusi kaheksas oblastis ning 23 inimest sai vigastada.

Ukraina tabas Krimmis kahte Venemaa radiolokatsioonisüsteemi   ja RSP-6M2.

Venemaa tagastas Ukrainale 1000 hukkunud sõduri surnukehad ja sai vastutasuna 35 hukkunud Vene sõduri säilmed.

Ukraina ja USA esindajad kohtusid Genfis, et arutada Ukraina sõjajärgse ülesehitustöö küsimusi.

### 27. veebruar
Ukraina korraldas õhurünnaku Venemaa Belgorodi oblasti energiaobjektide pihta, kahjustades oblastis elektri- ja soojavarustust.

Venemaa Volga piirkonna üheksas oblastis ja vabariigis kuulutati Ukraina rünnaku tõttu välja raketihäire.

Ukraina ja Venemaa leppisid kokku vaherahus Zaporižžja tuumaelektrijaama piirkonnas, et taastada jaama turvalisuse tagamiseks vajalik varutoide.

### 28. veebruar
Venemaa ründas Ukrainat Iskander-M ballistilise raketi ja 105 drooniga. Rünnakutes hukkus vähemalt neli ja vigastada sai 25 inimest.

Ukraina ründas Krasnodari krais Kanevski rajooni Novominskaja külas asuvat Albašnefti naftatöötlemistehast, kus puhkes tulekahju.

USA Sõjauuringute Instituudi (ISW) andmetel vallutas Venemaa veebruaris kokku 123 ruutkilomeetrit, mis on madalaim näitaja alates 2024. aasta aprillist.
Ukraina poolt vabastatud ala oli sellest suurem.

## Märts
### 1. märts
Venemaa ründas Ukrainat 123 ründedrooniga, millest õhutõrje hävitas 110.
Hersonis hukkus Venemaa rünnakutes neli inimest.

Ukraina edenes Zaporižžja oblastis Stepove ja Ternove külade piirkonnas.

### 2. märts
​Venemaa ründas Ukrainat 94 drooniga, millest tõrjuti 84. Rünnakutes hukkus vähemalt viis inimest.

Ukraina ründas Novorossiiskis sõjalisi objekte ja naftasadamat. Tabamusi said kokku viis laeva: fregatid "Admiral Essen" ja "Admiral Makarov",
miinitraaler Valentin Pikul ning allveelaevatõrjelaevad Jeisk ja Kasimov,
õhutõrjekompleksi S-300PMU-2 Favorit sihtimisradar 30N6Je2, õhutõrjesüsteem Pantsir-S2 ning kuus seitsmest naftalaadimisseadmest Šehsarisi terminalis.

### 3. märts
Ukraina relvajõudude ülemjuhataja Oleksandr Sõrskõi teatas, et Ukraina väed vabastasid 2026. aasta veebruaris rohkem territooriumi, kui Venemaa väed samal perioodil suutsid hõivata.

Ukraina tabas rünnakutes S-300 õhutõrjesüsteemi radarijaama Luhanski oblastis, Sopka-2 õhusihtmärkide tuvastamise radarit ja 39N6 39N6 Kasta-2E2 radarit Krimmis.

### 4. märts
Vene õhutõrje tulistas Rostovi oblastis alla oma helikopteri.

Vahemerel Malta territoriaalvete lähedal rünnati Vene gaasitankerit Arktik Metagaz. Venemaa süüdistas rünnakus Ukrainat.

### 5. märts
Ukraina sooritas suure õhurünnaku Saraatovile ja Engelsile.

Ukraina tulistas Musta mere kohal Maosaare piirkonnas alla Venemaa helikopteri Ka-27.

Ukraina ja Venemaa vahetasid sõjavange - 200 vangi 200 vastu.

### 6. märts
Venemaa ründas Ukrainat 141 drooniga, millest õhukaitse tulistas alla 111. Rünnakutes hukkus vähemalt kaks inimest.

Ukraina süüdistas Ungarit seitsme Ukraina riikliku säästupanga töötaja alusetus kinnipidamises. Ungari teatas nende riigist väljasaatmisest.

Venemaa ja Ukraina vahetasid kumbki 300 sõjavangi.

Venemaa vallutas Sumõ oblastis asuva Venemaaga piirneva Sopychi küla.

### 7. märts

Venemaa ründas Ukrainat kahe Tsirkon hüperhelikiirusega tiibraketiga, 13 Iskander-M/S-400 ballistilist raketiga, 14 Kalibr tiibraketiga ja 480 drooniga, millest 472 tulistati alla või segati.
Rünnaku tagajärjel hukkus Harkivis 11 inimest, kus ballistiline rakett tabas kortermaja. Vigastada sai vähemalt 15 inimest.

Ukraina ründas droonidega Krasnodari krais asuvat Armaviri nafta tootmis- ja jaotusjaama, põhjustades rajatises suure tulekahju.

### 8. märts
Venemaa ründas Ukrainat kahe Iskander-M ballistilise raketi ja 117 drooniga. UKraina tõrjus
98 drooni.
Rünnakutes hukkus kolm tsiviilisikut ja üle 20 sai vigastada.

### 9. märts

Ukraina õhukaitse hävitas 197 Vene ründedroonist 161.

Ukraina eriväed ründasid nelja Venemaa radarijaama Krimmis ja komandopunkti Donetski oblastis. Hävitati 5N84A Oborona-14 radar, Nebo-U radar ja kaks radari jaoks läbipaistva kupli alla olevat radarijaama.

### 10. märts
Ukraina ründas Storm Shadow rakettidega Brjanskis raketijuhtimissüsteeme valmistavat tehast Kremni El ja Togliattis keemiatehast KuibõševAzot.

Krimmis tabas Ukraina kolme Venemaa Pantsir-S1 õhutõrje raketi- ja kahurikompleksi.

### 11. märts
Venemaa rünnakutes Sumõ oblastile ja Harkivile hukkus kokku neli inimest.

Ukraina sooritas ulatusliku droonirünnaku Sotšile.

Ukraina teatas, et korraldas rünnakuseeria okupeeritud aladel, võttes sihikule õhutõrjesüsteemid, kütusehoidlad, laskemoonalaod ja muu sõjalise taristu.

### 12. märts
Ukraina droonid ründasid Krasnodari krais Tihhoretskis naftatöötlemistehast.

Tuula oblastis süttis suur metallurgiatehas.

### 13. märts
Ukraina hävitas droonidega raketisüsteemi S-300V ning tabas raketisüsteemi Tor ja kütuserongi Luhanski oblastis. Zaporižžja oblastis hävitati õhutõrjeraketisüsteem Buk-M1

### 14. märts
Venemaa ründas Ukrainat kahe raketiga Tsirkon, 13 ballistilise raketiga Iskander-M, 25 tiibraketiga Kalibr, 24 tiibraketiga Kh-101, 4 raketiga Kh-59/69 ning 430 drooniga. Ukraina tõrjus neist 58 raketti (kõik 49 tiibraketti, 7 ballistilist, üks Tsirkon, üks Kh-69) ja 402 drooni.
Rünnaku tagajärjel hukkus viis inimest ja 22 sai vigastada.

Ukraina droonirünnaku tulemusel sai Krasnodari krai Temrjuki rajoonis Kavkazi meresadamas kahjustada Venemaa transpordilaev, Afipski naftatöötlemistehas ja Adõgees "Maikopi" sõjaväelennuväli.

### 15. märts
Venemaa ründas Ukrainat 97 drooniga, millest Ukraina tõrjus 90. Rünnakus hukkus viis ja sai vigastada 47 inimest.

Ukraina ründas Krasnodari krais asuvat Tihhoretski naftapumbajaama, mis on üks Lõuna-Venemaa suurimaid naftalogistika keskusi.
Krimmis tabati mitut Venemaa õhutõrjesüsteemi elementi, sealhulgas õhutõrjeraketisüsteemi S-400 laskeseadet ja kahte radarijaama (59N6-E "Protivnik" ja 73E6 "Parol").
Venemaa väitel tulistati alla 280 Ukraina drooni, neist 65 Moskva piirkonnas. Rünnakuohu tõttu peatati ajutiselt lennuliiklus Moskva Domodedovo, Vnukovo ja Žukovski lennujaamas.

### 16. märts
Ukraina korraldas õhurünnaku Venemaal Krasnodari krais asuvale Labinski naftahoidlale, mis süttis põlema ja Uljanovski lähistel asuvale Aviastari lennukitehasele.

### 17. märts
Pihkva oblastis baseeruva 76. õhudessantdiviisi territooriumil toimus suur plahvatus ja puhkes tulekahju.

Rünnakus lennukitehasele Staraja Russas sai kahjustada Vene armee varajase hoiatuse ja juhtimise lennuk A-50.

Ukraina vabastas Dnipropetrovski oblastis asuva Berezove küla.

### 18. märts
Venemaa valitsus kavatseb 2045. aastaks asustada praegustele Ukrainas okupeeritud aladele 114 000 inimest Venemaalt.

### 19. märts
Kremli pressiesindaja Dmitri Peskov teatas, et Venemaa ja Ukraina USA vahendusel toimuvad läbirääkimised on pausil.

Ukraina ründas Krimmis asuvaid õhukaitseobjekte ja õhutõrjesüsteemide remondi ettevõtet Almaz-Antei.

### 20. märts
Ukraina tabas valguskaabliga juhitud ründedrooniga Donetski oblastis Venemaa ründekopteri Ka-52 ja kukutas selle alla.

Venemaa vallutas Donetski oblastis Siverskist läänes asuva Platonivka küla.

Ukraina valimiskomisjon välistas presidendivalimiste korraldamise käesoleval aastal.

### 21. märts

Venemaa ründas Ukrainat 154 drooniga, millest Ukraina tõrjus 148. Rünnakutes hukkus vähemalt üheksa inimest ning vigastada sai 36.

Ukraina ründasid Saratovi naftarafineerimistehast, Moskvat ja paljusid teisi Venemaa regioone umbes 300 drooniga. Venemaa kinnitas 283 drooni allalaskmist. Belgorodi oblastis hukkus rünnaku tõttu neli inimest.

### 22. märts
Venemaa ründas 139 drooniga, millest Ukraina tõrjus 127. Rünnakutes hukkus vähemalt kuus tsiviilisikut ja vigastada sai 29 inimest.

Ukraina ründas Saratovi oblastis asuvat naftatöötlemistehast ja Venemaa eliitdroonirühma Rubikon juhtimispunkti Mariupolis.

### 23. märts
Ukraina õhurünnakus Leningradi oblastile süttis Primorski sadamas kütusemahuti ja selletõttu peatus Vene naftaekspordi Primorski sadamast. Rünnaku alla jäi ka Ufas asuv Bašneft-Ufaneftekhimi naftatöötlemistehas.
Venemaa teatas 70 Ukraina drooni tõrjumisest.

### 24. märts

Venemaa sooritas Ukrainale ööpäevaga kaks drooni- ja raketirünnakut. Öine kombineeritud rünnak anti 426 drooni ja raketiga kriitiliste taristuobjektide pihta, kasutades seitse ballistilist raketti, 27 tiibraketti ja 392 ründedrooni.
Ukraina õhutõrje tulistas alla või tõrjus nendest elektrooniliselt 390 sihtmärki, kokku 25 raketti ja 365 drooni. Päeval ründas Venemaa Kiievit ja Lääne-Ukrainat 556 drooniga, millest 541 õnnestus Ukraina õhutõrjel kahjutuks teha. Rünnakutes hukkus kaheksa inimest ja vähemalt 50 sai vigastada.

Ukraina hävitas Krimmis laevatõrje raketisüsteemi Bastion, mis kasutab Tsirkon-tüüpi rakette.

Ukrainale sooritas droonirünnaku Leningradi oblastile. Ust-Luga sadamas süttis Novateki gaasiterminal. Ukraina rünnakute tõttu on vähemalt 40% Venemaa naftaekspordivõimest rivist väljas.

### 25. märts
Viiburi sadamas sai tabamuse Venemaa sõjalise otstarbega jäälõhkuja.

Belgorodi oblastis jäi Ukraina raketilöökide tõttu umbes 450 000 elanikku elektrita.

Üks kursilt kõrvale kaldunud droon tabas Auvere elektrijaama korstent.
Veel mitu drooni sattus eesti ja Läti õhuruumi.

### 26. märts
Ukrainale sooritas järgmise droonirünnaku Leningradi oblastile. Sihikul oli Kirišis asuv naftatöötlemistehas Kirišinefteorgsintez.

Ukraina president Volodõmõr Zelenski teatas, et USA seab Ukraina sõja rahulepingu julgeolekutagatiste eeltingimuseks kogu riigi idaosa ehk Donbassi loovutamise Venemaale.

Mustal merel sai meredrooniga tabamuse Venemaa varilaevastikku kuuluv naftatanker Altura.

### 27. märts
Ukrainale ründas uuesti Ust-Luga sadamat põhjustades uue tulekahju.
Vologda oblastis Tšerepovetsis tabas droonirünnak keemiatehast.

USA välisminister Marco Rubio lükkas ümber Zelenski väited USA julgeolekutagatiste seotusest Donbassi Venemaale loovutamisega.

### 28. märts
Venemaa ründas Ukrainat 273 drooniga, Ukraina õhutõrje tulistas neist alla 252. Rünnaku tõttu hukkus vähemalt viis inimest ja vähemalt 13 sai vigastada.

Ukraina korraldas õhurünnaku Jaroslavlis asuvale naftatöötlemistehasele ja ründas rakettidega Flamingo Samara oblastis asuvat lõhkeaineid tootvat ettevõttet Promsintez.

### 29. märts
Venemaa ründas Ukrainat ühe ballistilise raketiga Kinžal ja 442 drooniga, millest Ukraina tõrjus 380. Rünnakus sai vigastada 8 inimest.

Ukraina korraldas uue droonirünnaku Ust-Luga sadamale. Venemaa teatas 36 Ukraina drooni tõrjumisest.

Ukraina vabastas Dnipropetrovski oblastis asuvad Oleksiivka ja Orestopili külad.

Soomes kukkus alla kaks Ukraina drooni

### 30. märts
Ukraina ründas droonidega Venemaa erinevaid piirkondi. Samara oblastis Toljattis asuvas KuibõševAzoti  keemiatehases ja Luhanski oblasti okupeeritud osas Altševskis asuvas metallurgiatehases puhkesid tulekahju. Rünnaku alla jäi ka Taganrogi linn, kus said kahjustusi kaks droonitehase Atlant-AERO tootmistsehhi ja Tu-95 pommituslennukite remonditöökoda.

Venemaa vallutas Donetski oblastis asuvad Svjato-Pokrovske ja Vasjukivka külad.

### 31. märts
Venemaa ründas Ukrainat 289 drooniga, millest 267 suutis õhutõrje alla tulistada või kahjutuks teha.

Ukraina andis järjekordse droonilöögi Ust-Luga sadamale.
Nädala kestnud rünnakute seeria tulemused Leningradi oblastile on:
*Primorsk – vähemalt kaheksa mahutit hävitatud või kahjustatud
*Ust-Luga – vähemalt kaheksa mahutit hävitatud või kahjustatud
*Kiriši – vähemalt kaks mahutit kahjustatud.

Mitu Ukraina drooni sisenesid Eesti õhuruumi. 
Tartumaal Kastre vallas kukkus üks neist alla ja plahvatas.

Tatarstanis toimus suurem plahvatus Nižnekamski naftakeemia tehases. Teatatakse vähemalt 6 surnust ja kümnetest haavatutest.

Krimmis kukkus alla Venemaa sõjaväe transpordilennuk, hukkusid kõik pardal olnud kuus meeskonnaliiget ja 23 reisijat.

Vene armee kaotas Su-34 ründelennuki Ukraina vastu sooritatud rünnaku käigus.

## Aprill
### 1. aprill
Venemaa korraldas droonirünnaku Lääne-Ukraina linnadele Lutskile ja Hmelnõtskõile, Rünnakus osales 339 drooni, millest 298 suudeti kahjutuks teha.

## Viited

## Välislingid
* Kaitseväe luurekeskuse iganädalased ülevaated olukorrast Ukrainas
* Хроника вторжения России в Украину: месяц за месяцем, час за часом [Venemaa Ukrainasse sissetungi kroonika: kuu kuu ja tund tunni järel]. BBC News Русская служба
* Casualties of the Russian troops in Ukraine
* 
*